《西园十咏·锦亭》
宋代·吴中复

帘幕临彫槛，窗疏照烂霞。
园林初过雨，风日猛催化。
香入游人袖，红堆刺史家。
四时俱好景，终不似春华。

作者简介：（1011—1098）宋兴国永兴人，字仲庶。吴仲举子。仁宗宝元元年进士。知峨眉县，悉废祠庙，以荐为监察御史，迁殿中侍御史，奏罢宰相梁适、刘沆。改右司谏。历知泽、瀛州及江宁、成德、成都、永兴诸府军。以沮青苗法削一阶，提举玉隆观。起知荆南，复坐事免官。